Petter Veum

Petter Tveiten Veum (1811–1889) fra Fyresdal var en sentral spelemann i Vest-Telemark på 1800-tallet. Han oppsøkte og videreformidlet «det gamle spelet». Han lærte Fyresdalspel av Knut Trondson (1784–1876) og Gunnar Spilemann (1794–1826). Dessuten videreførte han slåtter etter bl.a. Øystein Langedrag i Seljord, som han satte høyt både som utøver, slåttekilde og læremester.

Veum ble særlig oppsøkt av spelemenn fra Setesdal, og slik skulle mange av de gamle teleslåttene komme til Setesdalsbygdene. Både Neri Neset, Knut Heddi og Hallvard Rysstad hadde gode gangarslåtter etter Petter Veum. En springar videreført gjennom Knut Dale fra Tinn i Telemark, bærer navnet Veumen. Dale fikk lære slåtten av Veum rundt 1850.

Veum var far til senere stortingspresident Ivar P. Tveiten.

 Referanser 

Kategori:Norske folkemusikere
Kategori:Tradisjonsbærere
Kategori:Personer fra Fyresdal kommune